Ich liebe jo üses Aquarium, do chan ich ganz lang zfriede sie und Fischli beobachte. Do hüt d Rasselbandi vo Haslers cho isch sind mir den zu sechst is SeaLive  gange. Das isch richtig interessant gsie. Die Fisch dötte sind viel grösser als die chline vo Dihei. Ich has aber leider nur bis zu de Mitti vom Rundgang gschafft. Denn han ich soviel neus gseh gah das ich fescht Hunger gha han und denn umbedingt han möse pfuse. Das het den richtig guet tue. Wo ich denn aber wieder wach worde bind sind mir scho uf em Spielplatz gsie und au dött han ich wieder viel chönne luege und lerne. Isch en richtig schöne Tag gsie.